২০১৪-১৫ অর্থ বছরে প্রায় ২৪ কোটি টাকা ব্যয়ে সিলকোট কার্পেটিং এর মাধ্যমে সড়কটি মেরামত করেছিল শরীয়তপুর সড়ক ও জনপথ বিভাগ। বছর না ঘুরতেই সড়ক জুরে বড় বড় গর্ত সৃষ্টি হয়ে চলাচলের অনুপোযোগি হয়ে পরে সড়কটি। আবার ২০১৬ সালের জুন মাসে প্রায় পৌনে ৪ কোটি টাকা ব্যয়ে সড়কটি নামমাত্র মেরামত করানো হয়। মেরামতের পর ৩ মাস না পেরুতেই সড়ক জুরে খানাখন্দ সৃষ্টি হওয়ায় আবারও ব্যবহার অনুপযোগী হয়ে পরেছে সড়কটি। সড়ক চালু রাখার নামে, লোক দেখানো কাজ হিসেবে কোটি টাকা লুটপাটের উদ্দেশ্যে বর্তমানে আবার প্রায় ৪ কোটি ব্যয়ে পাকা পিচ ঢালা সড়কে বসানো হচ্ছে ইটের সোলিং ও সামান্য সিলকোট কার্পেটিং রিপেয়ারিং।